
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 265 


5 Μαρτίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αύξηση του μερίσματος που παρέχει το Μετοχικό Τα¬ 
μείο Πολιτικών Υπαλλήλων (ΜΤΠΥ) στους μερισμα- 


τούχουςτου. 1 

Υπερωριακή απασχόληση μονίμων διοικητικών υπαλ¬ 
λήλων του Ταμείου Διοικήσεως και Διαχειρίσεως 
Πανεπιστημιακών Δασών του Παν/μίου Θεσ/νίκης 

για το Α' εξάμηνο 2003. 2 

Μεταφορά θέσης από το Ψυχιατρικό Νοσοκομείο Πέ¬ 
τρας Ολύμπου στο Κ.Υ. Αιγινίου. 3 


Καθορισμός ουσιών, όρων και προϋποθέσεων χορήγη¬ 
σης ανταγωνιστικών ουσιών στη θεραπεία της 
εξάρτησης από αλκοόλ και οπιοειδή (Ν. 2955/2001). 4 
Καθορισμός όρων, προϋποθέσεων, δικαιολογητικών, 
διαδικασίας κ.λπ. για τη χρηματοδότηση των επεν¬ 
δυτικών προγραμμάτων του άρθρου 12 του Ν. 


2963/2001 (Α'268). 5 

Τροποποίηση του άρθρου 3 της συστατικής πράξης 
της Δημοτικής Επιχείρησης «ΔΗΜΟΤΙΚΗ ΡΑΔΙΟ¬ 
ΦΩΝΙΑ ΠΕΙΡΑΙΑ (ΔΗΡΑΠ)» ως προς τη Διοίκηση... 6 


Κατάργηση των Ν.Π.Δ.Δ. με την επωνυμία «Σχολική 
Επιτροπή 1ου Ειδικού Δημοτικού Σχολείου» και 
«Σχολική Επιτροπή του Ειδικού Νηπιαγωγείου» και 
Σύσταση ιδίου Νομικού Προσώπου με την Επωνυ¬ 
μία «2η Ενιαία Σχολική Επιτροπή 1 ου Ειδικού Δη¬ 
μοτικού Σχολείου και Ειδικού Νηπιαγωγείου» στο 


Δήμο Πατρέων Νομού Αχάίας». 7 

Τροποποίηση αποφάσεων για σύσταση και κατάργη¬ 
ση Σχολικών Επιτροπών στο Δήμο Πατρέων Νομού 
Αχάίας. 8 


ΑΠΟΦΑΣΕΙΣ 

Αριθ.7513 (1) 


Αύξηση του μερίσματος που παρέχει το Μετοχικό Ταμείο 
Πολιτικών Υπαλλήλων (ΜΤΠΥ) στους μερισματούχους 
του. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 εδάφ. Β' της 7953/37/1988, 


απόφασης του Υπουργού Οικονομικών, που κυρώθηκε με 
το Ν. 1810/88 (ΦΕΚ 223Β), όπως αντικαταστάθηκε με το 
άρθρο 31 του Ν. 2592/98 (ΦΕΚ57Α). 

2. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατά¬ 
ξεις» (ΦΕΚ 165Α), όπως τροποποιήθηκε με το άρθρο 11 
του Ν. 2227/94 «Αύξησητων συντάξεωντου Δημοσίου και 
άλλες διατάξεις» (ΦΕΚ 129Α). 

3. Τις διατάξεις της παρ. Ιτου άρθρου 19τουΝ. 2386/96 
«Ρυθμίσεις θεμάτων εθνικών κληροδοτημάτων, δημοσίων 
και ανταλλαξίμων κτημάτων και άλλες διατάξεις» (ΦΕΚ 
43Α), όπως αντικαταστάθηκε με τις διατάξεις της παρ. 5 
του άρθρου 12 του Ν. 2443/96 «Τροποποίηση και συ¬ 
μπλήρωση του Τελωνειακού Κώδικα και άλλες διατάξεις» 
(ΦΕΚ265Α). 

4. Το Π. Δ/γμα 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/Α/2002). 

5. Την 1100383/1330/Α006/31.10.2001 κοινή απόφαση 
του Πρωθυπουργού και του Υπουργού Οικονομικών για 
«Καθορισμό αρμοδιοτήτων των Υφυπουργών Οικονο¬ 
μικών» (ΦΕΚ 1485/Β/31.10.2001). 

6. Την 50/17.12.2002 απόφαση του Διοικητικού Συμβου¬ 
λίου του ΜΤΠΥ. 

7. Το 429/1/27.1.2003 έγγραφο του Υπουργείου Εθνι¬ 
κής Οικονομίας Γενικής Διεύθυνσης Οικονομικής Πολιτι¬ 
κής - Διεύθυνσης Μακροοικονομικής Ανάλυσης και Προ¬ 
βλέψεων. 

8. Τις διατάξεις του άρθρου 40 του Ν. 849/78 «Περί πα¬ 
ροχής κινήτρων δια την ενίσχυση της περιφερειακής και 
οικονομικής αναπτύξεωςτης χώρας» όπωςτροποποιήθη- 
κε με το άρθρο 8 του Ν. 2129/93 «Αύξηση συντάξεων και 
άλλες διατάξεις». 

9. Το γεγονός ότι με την απόφαση αυτή προκαλείται δα¬ 
πάνη σε βάρος του Προϋπολογισμού του ΜΤΠΥ ύψους εί¬ 
κοσι επτά εκατομμυρίων (27.000.000,00) ευρώ περίπου, 
για την αντιμετώπιση της οποίας για το έτος 2003 έχει εγ¬ 
γράφει σχετική πίστωση στον ΚΑΕ 0622, αποφασίζουμε: 

α. Εγκρίνουμε την αύξηση κατά 3% από 1ης Ιανουάριου 
2003 του μερίσματος που παρέχει το ΜΤΠΥ στους μερι- 
σματούχους του, αυξάνοντας το συντελεστή απόδοσης 
κεφαλαίου με βάση τον οποίο καθορίζεται το μέρισμα από 
65,63% σε 67,60%. 

β. Καθορίζουμε το κατώτερο όριο μερίσματος από 1ης 

Ιανουάριου 2003 σε εβδομήντα επτά ευρώ και είκοσι πέ¬ 
ντε λεπτά (77,25). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Φεβρουάριου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/9877/0022 (2) 

Υπερωριακή απασχόληση μονίμων διοικητικών υπαλλή¬ 
λων του Ταμείου Διοικήσεως και Διαχειρίσεως Πανε¬ 
πιστημιακών Δασών του Παν/μίου Θεσ/νίκης για το Α' 
εξάμηνο 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», (Α' 40), όπως αντι- 
καταστάθηκαν από το άρθρο 15 του Ν. 2592/1998» Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (Α'57). 

2. Την 1100383/1330/Α.0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

3. Την 2/74260/0004/15.10.99 (ΦΕΚ 1925/15.10.1999 
τ.Β') Κοινή Υπουργική Απόφαση. 

4. Την ΣΤ5/5/1.2.2000 (Β' 132/10.2.2000) Υπουργική 
Απόφαση. 

5. Τις εγκυκλίους 2030771/4262/0022/24.4.1997, 
2022941/2297/0022/7.4.1998 και 2/8803/0022/8.2.99 του 
Γενικού Λογιστηρίου του Κράτους. 

6. Το 849/23.12.2002 έγγραφο του Ταμείου Δ.Δ.Π. Δα¬ 
σών του Παν/μίου Θεσσαλονίκης από το οποίο προκύπτει 
ότι οι υπερωρίες θα γίνονται ως εξής: 

Α) Στην Κεντρική Διοίκηση από Δευτέρα έως και Παρα¬ 
σκευή από 15.00 μέχρι 18.30 και υπεύθυνος για την πα¬ 
ρακολούθηση και τον έλεγχο πραγματικής παροχής της 
υπερωριακής απασχόλησης ορίζεται η Λαζαρίδου Βάϊα. 

Β) Στο Δάσος Περτουλίου από 15.00 έως 20.00, με 
υπεύθυνο τον Δασολόγο Κ. Παπαδόπουλο Ιωάννη και 

Γ) Στο Δάσος Ταξιάρχη από Δευτέρα έως και Σάββατο 
από 15.00 έως 18.00, με υπεύθυνο τον Δασοπόνο Βαγιω- 
νά Γεώργιο. 

7. Το γεγονός ότι η συνολική δαπάνη που προκαλείται 
από την απόφαση αυτή ανέρχεται στο ποσό των 
10.867,00 ευρώ και θα βαρύνει τον προϋπολογισμό εξό¬ 
δων του Ταμείου Δ.Δ.Π. Δασών του Πανεπιστημίου Θεσ¬ 
σαλονίκης δεν μπορεί, σε καμιά περίπτωση, να υπερβεί σε 
ετήσια βάση το ύψος των ετήσιων πιστώσεων του προϋ¬ 
πολογισμού που έχουν γραφεί για την αιτία αυτή, μη επι- 
τρεπομένηςτης μεταβολής τους είτε μετροποποίηση του 
προϋπολογισμού είτε με χορήγηση συμπληρωματικών 
κονδυλίων, αποφασίζουμε: 

Εγκρίνουμε μέσα στα πλαίσια των εγκεκριμένων πιστώ¬ 
σεων του προϋπολογισμού έτους 2003 την υπερωριακή 
απασχόληση, πέραν του υποχρεωτικού ωραρίου και μέ¬ 


χρι 22ης ώρας, σε δεκαέξι (16) μονίμους διοικητικούς 
υπαλλήλους του Ταμείου Διοικήσεως και Διαχειρίσεως 
Παν/κών Δασών του Παν/μίου Θεσσαλονίκης για το χρο¬ 
νικό διάστημα από 1.1.2003 μέχρι 30.6.2003 και για αριθ¬ 
μό ωρών τριών χιλιάδων εκατόν εξήντα (3.160) συνολικά. 

Η απόφαση αυτή ισχύει 1 μήνα πριν τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Φεβρουάριου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομίας Εθνικής Παιδείας 

και Οικονομικών και Θρησκευμάτων 

I. ΚΟΥΣΚΟΥΛΑΚΟΣ ΑΘΑΝ. ΤΣΟΥΡΟΠΛΗΣ 


-♦- 

Αριθ. Υ5α/Γ.Π.38086 (3) 

Μεταφορά θέσης από το Ψυχιατρικό Νοσοκομείο Πέτρας 
Ολύμπου στο Κ.Υ. Αιγινίου. 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 28 παρ. 11 του Ν. 2646/98 
(ΦΕΚ 236/τ.Α'/98). 

2. Τις διατάξεις της παρ. 2 του άρθρου 1 του Ν. 2469/97 
(ΦΕΚ 38/τ.Α'/97) και το γεγονός ότι από τις διατάξεις της 
παρούσας απόφασης δεν προκαλείται επιπλέον οικονο¬ 
μική επιβάρυνση σε βάρος του τακτικού προϋπολογι¬ 
σμού. 

3. Την 3418 (ΦΕΚ 861/τ.Β'/2002) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Θάνο. 

4. Την ΔΙΔΚ/Φ. 1/2/22875 (ΦΕΚ 1480/τ.Β'/31.10.2001) 
απόφαση ανάθεσης αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

5. Την 10 της 176ης Ολομ./28.11.2002 απόφαση του 
ΚΕΣΥ. 

6. Το 2303/10.4.2002 έγγραφο του Β' Περιφερειακού 
Συστήματος Υγείας Κεντρικής Μακεδονίας με θέμα «Με¬ 
ταφορά θέσης Διευθυντή Ακτινοδιαγνωστικής με ταυτό¬ 
χρονη μετακίνηση της γιατρού Βενιζέλη Ξανθής από το 
Ψ.Ν.Π.Ο. στο Κ.Υ. Αιγινίου», αποφασίζουμε: 

Η μία (1) θέση κλάδου γιατρών ΕΣΥ ειδικότητας Ακτινο¬ 
διαγνωστικής και βαθμού Διευθυντή που έχει συσταθεί με 
την αριθμ. Α3β/οικ.3944/18.3.87 (ΦΕΚ 149/τ.Β'/23.7.87) 
Απόφαση στο Ψυχιατρικό Νοσοκομείο Πέτρας Ολύμπου, 
μεταφέρεται με την παρούσα στο Κέντρο Υγείας Αιγινίου 
του Γ. Ν. Κατερίνης και προστίθεται στον Οργανισμό του 
παραπάνω κέντρου (με ταυτόχρονη μετακίνηση της ια¬ 
τρού που την κατέχει). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Φεβρουάριου 2003 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 


ΣΤ. ΜΠΕΝΟΣ 


ΕΛΠ.ΤΣΟΥΡΗ 

Αριθ. Υδγ/Γ.Π.οικ.19546 (4) 

Καθορισμός ουσιών, όρων και προϋποθέσεων χορήγη¬ 
σης ανταγωνιστικών ουσιών στη θεραπεία της εξάρ¬ 
τησης από αλκοόλ και οπιοειδή (Ν. 2955/2001). 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τον Οργανισμό του Υπουργείου Υγείας και Πρόνοιας 
(Π.Δ. 95/2000 ΦΕΚ Α' 76/10.3.2000). 

2. Το Ν. 1729/87 ΦΕΚ 144/7.8.87 τ.Α' όπως τροποποιή¬ 
θηκε και συμπληρώθηκε από το Ν. 2161/93 ΦΕΚ 119/ 
26.7.93 τ.Α' «Καταπολέμηση της διάδοσης των ναρκωτι¬ 
κών, προστασία των νέων και άλλες διατάξεις». 

3. Το Ν. 2955/2001 ΦΕΚ 256/2.11.2001 τ. Α' άρθρο 12 
παρ. Ε που αφορά την χορήγηση ουσιών για υποκατά¬ 
σταση της εξάρτησης. 

4. Το 13327/25.11.2002 έγγραφο του Οργανισμού Κατά 
των Ναρκωτικών. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Ορίζουμε ότι οι ανταγωνιστικές των οπιοειδών ουσίες 
Ναλτρεξόνη και Ναλοξόνη χορηγούνται από δημόσιους ή 
ιδιωτικούς φορείς και ιατρούς με τους κατωτέρω όρους 
και προϋποθέσεις: 

Η χορήγηση τους επιτρέπεται για τις ενδείξεις που ανα- 
φέρονται στην άδεια κυκλοφορίας τους ως συμπληρω¬ 
ματική, αποτρεπτική αγωγή σε ένα θεραπευτικό πρό¬ 
γραμμα απεξάρτησης από οπιοειδή και αλκοόλ υπό την 
προϋπόθεση της συνεχούς ιατρικής παρακολούθησης. 
Στόχος είναι η μείωση των υποτροπών και η βοήθεια στην 
προσπάθεια αποχής από τις αναφερθείσες ουσίες. 

2. Προϋποθέσεις για τη χορήγηση Ναλτρεξόνης: 

- Τα άτομα να είναι άνω των 20 ετών. 

- Να έχουν υψηλό κίνητρο για απεξάρτηση 

- Να πληρούν τις προϋποθέσεις σωματικής υγείας για 
την ασφαλή χορήγηση της ουσίας 

- Να διαπιστώνεται έλλειψη συμπτωμάτων στέρησης 
και αποχή από τη χρήση των οπιοειδών κατά το τελευταίο 
πενθήμερο, με κλινική αξιολόγηση, είτε συμπληρωματικά 
με εξέταση ούρων ή και με τεστ πρόκλησης με ναλοξόνη, 
με την ευθύνη του θεράποντος ιατρού. 

- Να συνδυάζεται με άλλες μεθόδους θεραπείας και πα¬ 
ρεμβάσεις όπως ψυχολογική υποστήριξη, πρόληψη υπο¬ 
τροπών, υπηρεσίες κοινωνικής επανένταξης, αντιμετώπι¬ 
ση παθολογικών και ψυχιατρικών προβλημάτων. 

- Να γίνεται η λήψη υπό επιτήρηση - επίβλεψη από τον 
θεράποντα ιατρό, ο οποίος ενημερώνει τον ασθενή για 
τους κινδύνους παράλληλης χρήσης οπιοειδών και ελέγ¬ 
χει με σποραδική απροειδοποίητη ανάλυση ούρων για 
ανίχνευση οπιοειδών, αφού κατά την έναρξη της θερα¬ 
πείας έχει εξασφαλίσει την προς τούτο συναίνεση του 
ασθενούς. 

Η αγωγή με Ναλτρεξόνη, υποχρεωτικά συνοδεύεται 
από τις αναγκαίες δοκιμασίες στον ασθενή για τη διερεύ- 
νηση τυχόν φαρμακευτικής ηπατικής βλάβης. 

Στα υπό θεραπεία με ανταγωνιστές άτομα χορηγείται 
ειδική κάρτα στην οποία αναφέρεται η ακολουθούμενη 
αγωγή με Ναλτρεξόνη προκειμένου να τύχει της κατάλ¬ 
ληλης ιατρικής αντιμετώπισης σε περίπτωση έκτακτης 
ανάγκης όταν κρίνεται απαραίτητη η χορήγηση αναλγη¬ 
σίας με οπιοειδή. 


3. Η Ναλοξόνη χορηγείται ως επείγουσα θεραπευτική 
παρέμβαση στις περιπτώσεις οξείας τοξίκωσης με οπιο- 
ειδή, σε επαναλαμβανόμενη χορήγηση λόγω της ταχείας 
δράσης της, από δημόσιους ή ιδιωτικούς φορείς και ια¬ 
τρούς. Η αντίδραση του ασθενούς παρακολουθείται στε¬ 
νά, παράλληλα με τον έλεγχο και την υποστήριξη των ζω¬ 
τικών λειτουργιών. Χορηγείται επίσης για τον έλεγχο της 
αποτοξίνωσης από οπιοειδή κατά την προετοιμασία του 
ασθενούς, προκειμένου να τεθεί σε θεραπεία με Ναλτρε¬ 
ξόνη. 

4. Η χορήγηση ανταγωνιστικών στα οπιοειδή ουσιών για 
ταχεία απεξάρτηση, υπό νάρκωση, επιτρέπεται μόνο στα 
δημόσια νοσοκομεία και μάλιστα σ’ εκείνα στα οποία λει¬ 
τουργεί Μονάδα Εντατικής θεραπείας, και ειδικό πρό¬ 
γραμμα αποτοξίνωσης. 

Κάθε προγενέστερη απόφαση που ορίζει διαφορετικά 
παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. οικ. Β-10868/764 (5) 

Καθορισμός όρων, προϋποθέσεων, δικαιολογητικών, 
διαδικασίας κ.λπ. για τη χρηματοδότηση των επενδυ¬ 
τικών προγραμμάτωντου άρθρου 12του Ν. 2963/2001 
(Α' 268). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις της παραγράφου 4 του άρθρου 12 του 
Ν. 2963/2001 (Α'268) «Οργάνωση και λειτουργία των δη¬ 
μοσίων επιβατικών μεταφορών με λεωφορεία, τεχνικός 
έλεγχος οχημάτων και ασφάλεια χερσαίων μεταφορών 
και άλλες διατάξεις». 

β) Τις διατάξεις του άρθρου 29α του Ν. 1558/1985 
(ΑΊ37) «Κυβέρνηση και κυβερνητικά όργανα», όπως σε 
αυτό προστέθηκε το άρθρο 27 του Ν. 2081/1992 (ΑΊ54) 
και αντικαταστάθηκε με την παράγραφο 2ατουάρθρου1 
του Ν. 2469/1997 (Α'38). 

γ) Το γεγονός ότι για την κάλυψη των αναγκών χρηματο¬ 
δότησης των προβλεπομένων στην παράγραφο 2 του άρ¬ 
θρου 12 του Ν. 2963/2001 (Α'268) ενισχύσεων, θα διατεθεί, 
σύμφωνα με την παράγραφο 3 του ιδίου άρθρου και νόμου, 
ποσό έως τριάντα δισεκατομμυρίων (30.000.000.000) 
δραχμών ή ογδόντα οκτώ εκατομμυρίων σαράντα μία χιλιά¬ 
δων ογδόντα πέντε ευρώ και ογδόντα τέσσερα λεπτά 
(88.041.085,84 €) από το Υπουργείο Μεταφορών και Επι¬ 
κοινωνιών που θα βαρύνει το Πρόγραμμα Δημοσίων Επεν¬ 
δύσεων, αποφασίζουμε: 

Καθορίζουμε τους όρους, τις προϋποθέσεις, τα δικαιο- 
λογητικά, και τη διαδικασία για την εφαρμογή των ρυθμί¬ 
σεων της παραγράφου 3του άρθρου 12του Ν. 2963/2001 
(Α'268), κατά είδος επενδύσεων, ως ακολούθως: 

Άρθρο 1 

1. Η καταβολή του ποσού της ενίσχυσης, των περιπτώ¬ 
σεων α και β της παραγράφου 2 του άρθρου 12 του Ν. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2963/2001 (Α'268), γίνεται σε δύο δόσεις, ισόποσες, με 
βάση την προϋπολογισθείσα δαπάνη. Η πρώτη κατά την 
έναρξη των εργασιών του συγκεκριμένου έργου και η 
δεύτερη με την ολοκλήρωση του έργου αυτού. Με βεβαί¬ 
ωση του Νομάρχη της έδρας του συγκοινωνιακού φορέα 
πιστοποιείται η έναρξη και ολοκλήρωση των εργασιών. 

2. Για την καταβολή της πρώτης δόσης υποβάλλονται 
στην αρμόδια υπηρεσία του Υπουργείου Μεταφορών & 
Επικοινωνιών τα παρακάτω δικαιολογητικά: 

α) Αίτηση του νόμιμου εκπροσώπου του συγκοινωνια¬ 
κού φορέα. 

β) ΦΕΚ δημοσίευσης της σύστασης της ΚΤΕΛ Α.Ε. ή 
ανακοίνωση καταχώρισηςτηςσύστασηςτηςσεΑ.Ε. στην 
αρμόδια υπηρεσία της οικείας Νομαρχιακής Αυτοδιοίκη¬ 
σης. 

γ) ΦΕΚ εκπροσώπησης της Α.Ε. ή ανακοίνωσης κατα- 
χώρησης. 

δ) Σε περίπτωση μη μετατροπής, βεβαίωση της υπηρε¬ 
σίας Μεταφορών & Επικοινωνιών της οικείας Νομαρχια¬ 
κής Αυτοδιοίκησης για την απαλλαγή τους από την μετα¬ 
τροπή σε Α.Ε., σύμφωνα με τις κείμενες διατάξεις, ή πρά¬ 
ξεις σύστασης των ΡΟΔΑ και ΔΕΑΣ Κω. 

ε) Απόφαση της Γ ενικής Συνέλευσης του συγκοινωνια¬ 
κού φορέα για τη σκοπιμότητα εκτέλεσης του συγκεκρι¬ 
μένου έργου και το ύψος της δαπάνης. 

στ) Τεχνική έκθεση, θεωρημένη από τις τεχνικές υπηρε¬ 
σίες της αρμόδιας Νομαρχίας, στην οποία θα περιλαμβά¬ 
νονται περιγραφή της υπάρχουσας κατάστασης, οι προ- 
βλεπόμενες εργασίες και το συνολικό κόστος αυτών μέ- 
χριτην ολοκλήρωση του συγκεκριμένου και λειτουργικού 
έργου. 

ζ) Βεβαίωση του Νομάρχη της έδρας του συγκοινωνια¬ 
κού φορέα, που να πιστοποιεί την έναρξη των εργασιών. 

η) Βεβαίωση της υπηρεσίας Μεταφορών & Επικοινω¬ 
νιών της οικείας Νομαρχιακής Αυτοδιοίκησης για τον 
αριθμό των λεωφορείων κάθε συγκοινωνιακού φορέα. 

θ) Αντίγραφο του λογαριασμού ακαθαρίστων εισπρά¬ 
ξεων, του προηγουμένου έτους, του ΚΤΕΛ μαζί με αντί¬ 
γραφο αποδεικτικού κατάθεσης του αναλογούντος πο¬ 
σού, στο λογαριασμό 400, του Ταχυδρομικού Ταμιευτη¬ 
ρίου Ελλάδος, Ανώνυμη Τραπεζική Εταιρεία. 

ι) Υποβολή υπεύθυνης δήλωσης του αιτούντος για την 
εμπρόθεσμη καταβολή όλου του προβλεπόμενου ποσού 
εισφοράς της παραγράφου 1 του άρθρου 13 του Ν. 
2963/2001 (Α'268). 

3. Γιατην καταβολή της δεύτερης δόσης υποβάλλονται 
στην αρμόδια υπηρεσία του Υπουργείου Μεταφορών & 
Επικοινωνιών τα παρακάτω δικαιολογητικά: 

α) Αίτηση του νόμιμου εκπροσώπου του συγκοινωνια¬ 
κού φορέα. 

β) Βεβαίωση του Νομάρχη της έδρας του συγκοινωνια¬ 
κού φορέα για την ολοκλήρωση των εργασιών του έργου. 

γ) Αντίγραφο του λογαριασμού ακαθαρίστων εισπράξε¬ 
ων, του προηγουμένου έτους, του ΚΤΕΛ μαζί με αντίγρα¬ 
φο αποδεικτικού κατάθεσης του αναλογούντος ποσού, 
στο λογαριασμό 400, του Ταχυδρομικού Ταμιευτηρίου 
Ελλάδος, Ανώνυμη Τραπεζική Εταιρεία. 

δ) Υπεύθυνη δήλωση του αιτούντος για την εμπρόθε¬ 
σμη καταβολή όλου του προβλεπόμενου ποσού εισφο¬ 
ράς της παραγράφου 1 του άρθρου 13 του Ν. 2963/2001 
(Α'268). 


Άρθρο 2 

1. Για την καταβολή των ενισχύσεων της περίπτωσης γ 
της παραγράφου 2 του άρθρου 12 του Ν. 2963/2001 
(Α'268) απαιτείται απόφαση της Γ ενικής Συνέλευσης του 
συγκοινωνιακού φορέα για την σκοπιμότητα εκτέλεσης 
της συγκεκριμένης επένδυσης και το κόστος αυτής. Η κα¬ 
ταβολή των ενισχύσεων γίνεται με την ολοκλήρωση της 
επένδυσης. Η πιστοποίηση της ολοκλήρωσης της επέν¬ 
δυσης γίνεται με βεβαίωση του Νομάρχη της έδρας του 
συγκοινωνιακού φορέα. 

2. Για την καταβολή της ενίσχυσης, υποβάλλονται στην 
αρμόδια υπηρεσία του Υπουργείου Μεταφορών & Επικοι¬ 
νωνιών, τα παρακάτω δικαιολογητικά: 

α) Αίτηση του νομίμου εκπροσώπου του συγκοινωνια¬ 
κού φορέα και υποβολή υπεύθυνης δήλωσης του αιτού- 
ντος για την εμπρόθεσμη καταβολή του ποσού εισφοράς 
της παραγράφου 1 του άρθρου 13 του Ν. 2963/2001 
(Α'268). 

β) ΦΕΚ δημοσίευσης της σύστασης της ΚΤΕΛ Α.Ε. ή 
ανακοίνωση καταχώρισης της σύστασης της σε Α.Ε. στην 
αρμόδια υπηρεσία της οικείας Νομαρχιακής Αυτοδιοίκη¬ 
σης. 

γ) ΦΕΚ εκπροσώπησης της Α.Ε. ή ανακοίνωσης κατα- 
χώρησης. 

δ) Σε περίπτωση μη μετατροπής, βεβαίωση της υπηρε¬ 
σίας Μεταφορών & Επικοινωνιών της οικείας Νομαρχια¬ 
κής Αυτοδιοίκησης για την απαλλαγή τους από την μετα¬ 
τροπή σε Α.Ε., σύμφωνα με τις κείμενες διατάξεις, ή πρά¬ 
ξεις σύστασης των ΡΟΔΑ και ΔΕΑΣ Κω. 

ε) Απόφαση της Γ ενικής Συνέλευσης του συγκοινωνια¬ 
κού φορέα για την πραγματοποίηση της επένδυσης και το 
κόστος αυτής. 

στ) Βεβαίωση της υπηρεσίας Μεταφορών & Επικοινω¬ 
νιών της οικείας Νομαρχιακής Αυτοδιοίκησης για τον 
αριθμό των λεωφορείων κάθε συγκοινωνιακού φορέα. 

ζ) Αντίγραφο του λογαριασμού ακαθαρίστων εισπράξε¬ 
ων, του προηγουμένου έτους, του ΚΤΕΛ μαζί με αντίγρα¬ 
φο αποδεικτικού κατάθεσης του αναλογούντος ποσού, 
στο λογαριασμό 400, του Ταχυδρομικού Ταμιευτηρίου 
Ελλάδος, Ανώνυμη Τραπεζική Εταιρεία. 

η) Τιμολόγια γιατην αγορά και την εγκατάσταση των συ¬ 
στημάτων αυτοματοποίησης διαδικασιών και μηχανοργά¬ 
νωσης και βεβαίωση του Νομάρχη, όπου η έδρα του συ¬ 
γκοινωνιακού φορέα, για την εγκατάσταση και τη λει¬ 
τουργία αυτού. 

θ) Υπεύθυνη δήλωση του αιτούντος για την εμπρόθε¬ 
σμη καταβολή όλου του προβλεπόμενου ποσού εισφο¬ 
ράς της παραγράφου 1 του άρθρου 13 του Ν. 2963/2001 
(Α'268). 

Άρθρο 3 

Το σύνολο των ενισχύσεων για κάθε συγκοινωνιακό φο¬ 
ρέα, για τις επενδύσεις που προβλέπονται στα εδάφια α, 
β και γ της παραγράφου 2 του άρθρου 12 του Ν. 
2963/2001 (Α'268), δεν μπορεί να υπερβαίνει, συνολικά, 
το ισόποσο του γινομένου του αριθμού των λεωφορείων, 
που έχει στην δύναμη του, επί τις τέσσερις χιλιάδες τε¬ 
τρακόσια δύο ευρώ και πέντε λεπτά (4.402,05 €) και δεν 
μπορεί υπερβαίνει το πενήντα τοις εκατό (50%) του συνο¬ 
λικού κόστους εκάστου έργου. 

Άρθρο 4 

1. Για την καταβολή των ενισχύσεων της περίπτωσης δ 
της παραγράφου 2 του άρθρου 12 του Ν. 2963/2001 
(Α'268), απαιτούνται: 

α) Η μετατροπή του Κ.Τ.Ε.Λ. σε Α.Ε. ή απαλλαγή αυτού 
απάτην μετατροπή σε Α.Ε., σύμφωνα με τις κείμενες δια¬ 
τάξεις. Γιατη χορήγηση των ενισχύσεων αρκεί και η απλή 
καταχώριση ανακοίνωση σύστασης της Α.Ε. στην αρμό¬ 
δια υπηρεσία της οικείας Νομαρχιακής Αυτοδιοίκησης. Η 
ενίσχυση χορηγείται για την αντικατάσταση λεωφορείων 
που έλαβαν χώρα μετά τη λήψη απόφασης της Γενικής 
Συνέλευσης για μετατροπή του συγκοινωνιακού φορέα 
σε ΚΤΕΛ Α.Ε. και στην περίπτωση συγκοινωνιακών φορέ¬ 
ων που απαλλάσσονται της υποχρέωσης μετατροπής σε 
ΚΤΕΛ Α.Ε. ή της ΡΟΔΑ ή της ΔΕΑΣ ΚΩ μετά τη δημοσίευ¬ 
ση του Ν. 2963/2001 (Α'268). 

β) Η σύναψη σύμβασης μίσθωσης μεταξύ του κυρίου, 
του προς αντικατάσταση λεωφορείου, και του Κ.Τ.Ε.Λ. 
στη περίπτωση μετατροπής του σε Α.Ε. 

2. Η καταβολή της ενίσχυσης γίνεται με την ολοκλήρω¬ 
ση της αντικατάστασης του λεωφορείου. Η πιστοποίηση 
της ολοκλήρωσης της αντικατάστασης του λεωφορείου 
γίνεται με την υποβολή επικυρωμένου φωτοαντιγράφου 
της αδείας κυκλοφορίας του νέου λεωφορείου και βεβαί¬ 
ωση της υπηρεσίας Μεταφορών & Επικοινωνιών της οι¬ 
κείας Νομαρχιακής Αυτοδιοίκησης, ότι, το νέο λεωφο¬ 
ρείο τέθηκε σε κυκλοφορία σε αντικατάσταση άλλου που 
ήταν ενταγμένο στο συγκοινωνιακό φορέα. 

3. Η οικονομική ενίσχυση για την αντικατάσταση των λε¬ 
ωφορείων, δε μπορεί να υπερβαίνει, για τα καινουργή, τα 
41.086 € και για τα μεταχειρισμένα, τα 17.608 €. 

4. Για την καταβολή της ενίσχυσης υποβάλλονται στην 
αρμόδια υπηρεσία του Υπουργείου Μεταφορών & Επικοι¬ 
νωνιών, τα παρακάτω δικαιολογητικά: 

α) Αίτηση του δικαιούχου και σε περίπτωση ύπαρξης πε¬ 
ρισσοτέρων του ενός ιδιοκτητών την αίτηση ή την εξου¬ 
σιοδότηση την υπογράφουν όλοι οι ιδιοκτήτες. Εάν ιδιο¬ 
κτήτης είναι το ίδιο το Κ.Τ.Ε.Λ. ή άλλος συγκοινωνιακός 
φορέας θα προσκομίζεται και πρακτικό νόμιμης εκπρο¬ 
σώπησης. 

β) ΦΕΚ δημοσίευσης της σύστασης της ΚΤΕΛ Α.Ε. ή 
ανακοίνωση καταχώρισης της σύστασης της σε Α.Ε. στην 
αρμόδια υπηρεσία της οικείας Νομαρχιακής Αυτοδιοίκη¬ 
σης. 

γ) ΦΕΚ εκπροσώπησης της Α.Ε. ή ανακοίνωσης κατα- 
χώρησης. 

δ) Σε περίπτωση μη μετατροπής, βεβαίωση της υπηρε¬ 
σίας Μεταφορών και Επικοινωνιών της οικείας Νομαρχια¬ 
κής Αυτοδιοίκησης για την απαλλαγή τους από την μετα¬ 
τροπή σε Α.Ε., σύμφωνα με τις κείμενες διατάξεις, ή πρά¬ 
ξεις σύστασης των ΡΟΔΑ και ΔΕΑΣ Κω. 

ε) Βεβαίωση της υπηρεσίας Μεταφορών & Επικοινω- 
νιώντης οικείας Νομαρχιακής Αυτοδιοίκησης ότιτο εν λό¬ 
γω λεωφορείο ταξινομήθηκε σε αντικατάσταση του υπ’ 
αριθμόν. λεωφορείου εντεταγμένου στον φο¬ 

ρέα και ιδιοκτησίας του ιδίου δικαιούχου, με συνημμένο 
επικυρωμένο φωτοαντίγραφο της νέας αδείας. Το χρονι¬ 
κό σημείο της αντικατάστασης του λεωφορείου πρέπει να 
είναι μεταγενέστερο της απόφασης της Γ ενικής Συνέλευ¬ 
σης για τη μετατροπή του συγκοινωνιακού φορέα σε 
ΚΤΕΛ Α.Ε., ή όταν δεν υπάρχει υποχρέωση μετατροπής, 
μεταγενέστερο της δημοσίευσης του νόμου. 


στ) Αντίγραφο του λογαριασμού ακαθαρίστων εισπρά¬ 
ξεων, του προηγουμένου έτους, του ΚΤΕΛ μαζί με αντί¬ 
γραφο αποδεικτικού κατάθεσης του αναλογούντος πο¬ 
σού, στο λογαριασμό 400, του Ταχυδρομικού Ταμιευτη¬ 
ρίου Ελλάδος, Ανώνυμη Τραπεζική Εταιρεία. 

ζ) Τιμολόγιο αγοράς του λεωφορείου ή σύμβαση χρη¬ 
ματοδοτικής μίσθωσης από τα οποία να προκύπτει η συ¬ 
νολική αξία του οχήματος ως καινουργούς ή μεταχειρι¬ 
σμένου και η αγορά ή η χρηματοδοτική μίσθωση του λεω¬ 
φορείου μετά τη λήψη απόφασης της Γενικής 
Συνέλευσης για μετατροπή του συγκοινωνιακού φορέα 
σε ΚΤΕΛ Α.Ε., ή της περιπτώσεως συγκοινωνιακών φορέ¬ 
ων, που απαλλάσσονται της υποχρέωσης μετατροπής σε 
ΚΤΕΛ Α.Ε. ή της ΡΟΔΑ ή της ΔΕΑΣ ΚΩ μετά τη δημοσίευ¬ 
ση του ν.2963/2001 (Α'268). Τονίζεται ότι για την εκταμί- 
ευση των ενισχύσεων απαραίτητη προϋπόθεση είναι η με¬ 
τατροπή του ΚΤΕΛ σε Α.Ε. 

η) Βεβαίωση από την οποία να προκύπτει το έτος κατα¬ 
σκευής του πλαισίου του λεωφορείου, σύμφωνα με τα 
οριζόμενα στην υπ’ αριθ. 45588/2076/2.8.2002 (ΒΊ100) 
απόφαση του Υπουργού Μεταφορών & Επικοινωνιών. 

θ) Αντίγραφο της σύμβασης μίσθωσης του αντικαταστα- 
θέντος λεωφορείου από την ΚΤΕΛ Α.Ε. στην περίπτωση 
που δεν έχει γίνει η μετατροπή με εισφορά λεωφορείων. 

ι) Υπεύθυνη δήλωση του αιτούντος για την εμπρόθεσμη 
καταβολή όλου του προβλεπόμενου ποσού εισφοράς της 
παραγράφου 1 του άρθρου 13του Ν. 2963/2001 (Α'268). 

Άρθρο 5 

1. Όλα τα απαιτούμενα δικαιολογητικά για την καταβο¬ 
λή των ενισχύσεων των παραγράφων 2 και 3 του άρθρου 
12 του Ν. 2963/2001 (Α'268) ελέγχονται από την αρμόδια 
υπηρεσία του Υπουργείου Μεταφορών & Επικοινωνιών. 

2. Γιατην καταβολή των ενισχύσεων εκδίδεται χρηματι¬ 
κό ένταλμα που βαρύνει το Πρόγραμμα Δημοσίων Επεν¬ 
δύσεων. 

3. Η συγκέντρωση, των αιτήσεων χρηματοδότησης των 
δικαιούχων των ενισχύσεων του εδαφίου δ της παραγρά¬ 
φου 2του άρθρου 12του Ν. 2963/2001 (Α'268), θα γίνεται 
από τους οικείους συγκοινωνιακούς φορείς, και θα απο- 
στέλλονται στην αρμόδια υπηρεσία του Υπουργείου Με¬ 
ταφορών & Επικοινωνιών, ή οποία μετά τον έλεγχο των δι- 
καιολογητικών θα καθορίζει το ακριβές ποσό που δικαι¬ 
ούται ο κάθε δικαιούχος για ενίσχυση, στο όνομα του 
οποίου θα εκδίδεται το χρηματικό ένταλμα, σύμφωνα με 
τα οριζόμενα στην παράγραφο 3 του άρθρου 12 του Ν. 
2963/2001 (Α'268). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 12 Φεβρουάριου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. 07/ΔΤΑ/18601 (6) 

Τροποποίηση του άρθρου 3 της συστατικής πράξης της 
Δημοτικής Επιχείρησης «ΔΗΜΟΤΙΚΗ ΡΑΔΙΟΦΩΝΙΑ 
ΠΕΙΡΑΙΑ (ΔΗΡΑΠ)» ως προς τη Διοίκηση. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση οργάνωση 
στελέχωση της Περιφέρειας κ.λ.π». 

2. Τις διατάξεις των άρθρων 277 & 278 του Π.Δ/τος 
410/95. 

3. Την 28654/6.6.1989 απόφαση του Υπουργού Εσωτε¬ 
ρικών που δημοσιεύθηκε στο ΦΕΚ 458 τ.Β'/13.6.89, περί 
συστάσεως της Δημ. Επιχ/σης Ραδιοφωνίας Πειραιά 
όπως τροποποιήθηκε ως προς την Διοίκηση (αρθ. 3 ) με 
την 07/ΔΤΑ/1283/8.9.99 απόφαση μας. 

4. Την 832/2002 απόφαση του Δημοτικού Συμβουλίου 
Πειραιά περί τροποποίησης της συστατικής πράξης της 
ΔΗΡΑΠ ως προς τις παραγράφους Β & Δ του άρθρου 3, 
αποφασίζουμε: 

Τροποποιούμε το άρθρο 3 της 28654/6.6.89 απόφασης 
του Υπουργού Εσωτερικών, (ΦΕΚ 458/13.6.89 τ Β') όπως 
ισχύει ως προς το άρθρο 3 που αφορά την Διοίκηση της 
Επιχείρησης ως εξής: 

α) Η Επιχείρηση διοικείται από εντεκαμελές (11) Διοικη¬ 
τικό Συμβούλιο που τα μέλη του ορίζονται μαζί με τους 
αναπληρωτές του από το Δημοτικό Συμβούλιο του Δή¬ 
μου. 

β) Από τα μέλη του Διοικητικού Συμβουλίου πέντε (5) εί¬ 
ναι Δημοτικοί ή Διαμερισματικοί Σύμβουλοι έκτων οποίων 
τρεις (3) θα προέρχονται από την πλειοψηφία και δύο (2) 
από τις υπόλοιπες μειοψηφίες. 

γ) Τέσσερις (4) θα είναι Δημότες ή κάτοικοι Πειραιά που 
έχουν ανάλογη με το αντικείμενο πείρα και γνώση. 

δ) Ένας (1) θα είναι εκπρόσωπος των παραγωγικών τά¬ 
ξεων του Δήμου Πειραιά. 

ε) Έναν (1) εκπρόσωπο εκλέγουν οι εργαζόμενοι εφό¬ 
σον αυτοί είναιτουλάχιστον είκοσι. Εάν οι εργαζόμενοι εί¬ 
ναι λιγότεροι ή μειωθούν σε λιγότερους από (20) τότε οι 
θέσεις των εκπροσώπων από δημότες ή κατοίκους αυξά¬ 
νονται σε πέντε (5). 

Κατά τα λοιπά ισχύει όπως έχει η 28654/89 απόφαση 
του Υπουργού Εσωτερικών (ΦΕΚ 458 τ. Β'/13.6.89). 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Πειραιά για το τρέχον οικονομικό έτος 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Φεβρουάριου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 1370 (7) 

Κατάργηση των Ν.Π.Δ.Δ. με την επωνυμία «Σχολική Επι¬ 
τροπή 1ου Ειδικού Δημοτικού Σχολείου» και «Σχολική 
Επιτροπή του Ειδικού Νηπιαγωγείου» και Σύσταση ίδι¬ 
ου Νομικού Προσώπου με την Επωνυμία «2η Ενιαία 
Σχολική Επιτροπή 1 ου Ειδικού Δημοτικού Σχολείου και 
Ειδικού Νηπιαγωγείου» στο Δήμο Πατρέων Νομού 
Αχαιός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 και τις 
όμοιες του άρθρου 5 παρ. 8-15 του Ν. 1894/1990 (ΦΕΚ 
11Οτ. Α71990). 

2. Την 241/18.8.1998 (ΦΕΚ939/τ. Β'/1.9.98) εξουσιοδο- 
τική απόφαση του Γενικού Γραμματέα Περιφέρειας, με 
την οποία η αρμοδιότητα αυτή μεταβιβάστηκε στο Γ ενικό 


Διευθυντή Περιφέρειας, καθώς και το δικαίωμα να υπο¬ 
γράφουν «Με εντολή Γ.Γ. Περιφέρειας». 

3. Την 4120/27.11.90 απόφαση του Νομάρχη Αχαιός, 
περί «Ίδρυσης στο Ν. Αχαιός Νομικού Προσώπου με την 
επωνυμία «Σχολική Επιτροπή 1 ου Ειδικού Δημοτικού Σχο¬ 
λείου» (ΦΕΚ 829/τ. Β728.12.1990). 

4. Την 18120/18.7.95απόφαση του Περιφ. Δ/ντή Ν. 
Αχάίας, περί «Ίδρυσης στο Ν. Αχαιός Νομικού Προσώπου 
με την επωνυμία «Σχολική Επιτροπή Ειδικού Νηπιαγωγεί¬ 
ου» (ΦΕΚ 695/τ. Β'/7.8.1995). 

5. Την 844/2002 απόφαση του Δημοτικού Συμβουλίου 
Δήμου Πατρέωντου Νομού μας με την οποία αποφασίζε- 
ται η κατάργηση των Ν.Π.Δ.Δ. με την επωνυμία «Σχολική 
Επιτροπή 1ου Ειδικού Δημοτικού Σχολείου» και «Σχολική 
Επιτροπή του Ειδικού Νηπιαγωγείου» και η σύσταση ίδι¬ 
ου Νομικού Προσώπου με την Επωνυμία «2η Ενιαία Σχο¬ 
λική Επιτροπή 1ου Ειδικού Δημοτικού Σχολείου και Ειδι¬ 
κού Νηπιαγωγείου» στο Δήμο Πατρέων Νομού Αχαιός», 
αποφασίζουμε: 

Α. ΚΑΤΑΡΓΗΣΗ 

Καταργούμε την 4120/27.11.90 απόφαση του Νομάρχη 
Αχάίας, περί «Ίδρυσης στο Ν. Αχαιός Νομικού Προσώπου 
με την επωνυμία Σχολική επιτροπή 1ου Ειδικού Δημοτι¬ 
κού Σχολείου (ΦΕΚ 829/τ. Β /1990)». 

Β. ΚΑΤΑΡΓΗΣΗ 

Καταργούμε την 18120/18.7.95απόφαση του Περιφ. 
Δ/ντή Ν. Αχάίας, περί «Ίδρυσης στο Ν. Αχάίας Νομικού 
Προσώπου με την επωνυμία Σχολική επιτροπή Ειδικού 
Νηπιαγωγείου (ΦΕΚ 695/τ. Β71995)». 

Γ. ΣΥΣΤΑΣΗ 

Συστήνουμε στο Δήμο Πατρέων Νομικό Πρόσωπο Δη¬ 
μοσίου Δικαίου με την επωνυμία «2η Ενιαία Σχολική Επι¬ 
τροπή 1ου Ειδικού Δημοτικού Σχολείου και Ειδικού Νη¬ 
πιαγωγείου» στο νομό Αχαιός. 

ΣΚΟΠΟΣ: 

Ο σκοπός του Ν.Π.Δ.Δ. είναι: 

Α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

Β. Η εκτέλεση μικρών έργων για επισκευή και συντήρη¬ 
ση των διδακτηρίων. 

Γ. Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών εγκαταστάσεων. 

Δ. Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτου ργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

ΔΙΟΙΚΗΣΗ 

Το Ν.Π.Δ.Δ. διοικείται από επταμελές (7) Διοικητικό 
Συμβούλιο που τα μέλη ορίζονται μαζί με τους αναπλη¬ 
ρωτές τους απο το Δημοτικό Συμβούλιο και αποτελείται 
από α) το Δήμαρχο ή άλλο μέλος αιρετό ή μη που ορίζεται 
από αυτόν, ως πρόεδρο β) τον εκάστοτε Διευθυντή του 
1ου Ειδικού Δημοτικού Σχολείου, με τον αναπληρωτή του 
γ) τον εκάστοτε Διευθυντή του Ειδικού Νηπιαγωγείου, με 
τον αναπληρωτή του δ) τον εκάστοτε εκπρόσωπο του 
συλλόγου γονέων και κηδεμόνων του Ειδικού Δημοτικού 
Σχολείου Δήμου Πατρέων, με τον αναπληρωτή του, εφό¬ 
σον υπάρχει παρόμοιος σύλλογος και εάν δεν υπάρχει, 

από ένα γονέα μαθητή του 1ου Ειδικού Δημοτικού Σχο¬ 
λείου ή δημότη, ε) τον εκάοτοτε εκπρόσωπο του συλλό¬ 
γου γονέων και κηδεμόνωντου Ειδικού Νηπιαγωγείου, με 
τον αναπληρωτή του, εφόσον υπάρχει παρόμοιος σύλλο¬ 
γος και εάν δεν υπάρχει, από ένα γονέα μαθητή του Ειδι¬ 
κού Νηπιαγωγείου ή δημότη, στ) Δυο (2) δημότες που 
έχουν ανάλογη επαγγελματική ή κοινωνική δράση ή ειδι¬ 
κές γνώσεις ανάλογα με το σκοπό του Ν.Π.Δ.Δ. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΠΟΡΟΙ 

Οι πόροι του Ν.Π.Δ.Δ. είναι: 

- Η ετήσια επιχορήγηση του Δήμου Πατρέων. 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 

ΕΚΠΡΟΣΩΠΗΣΗ 

Το Ν.Π.Δ.Δ. εκπροσωπείται στα Δικαστήρια και σε κάθε 
δημόσια Αρχή, καθώς επίσης σε κάθε νομικό ή φυσικό 
πρόσωπο από τον Πρόεδρο του Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Πατρέων, το ύψος της οποίας δεν μπορεί να 
προβλεφθεί. 

Η παρούσα να δημοσιευθεί στην Εφημερίδα της Κυβε- 
ρνήσεως. 

Πάτρα, 17 Φεβρουάριου 2003 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 1538 (8) 

Τροποποίηση αποφάσεων για σύσταση και κατάργηση 
Σχολικών Επιτροπών στο Δήμο Πατρέων Νομού 
Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 και τις 
όμοιεςτου άρθρου 5 παρ. 8-15του Ν. 1894/1990 (ΦΕΚ 110 
τ.Α'/1990). 

2. Την 241/18.8.1998 (ΦΕΚ 939/τ.Β'/1.9.98) εξουσιοδο- 
τική απόφαση του Γ ενικού Γ ραμματέα Περιφέρειας, με 
την οποία η αρμοδιότητα αυτή μεταβιβάστηκε στο Γ ενικό 
Διευθυντή Περιφέρειας, καθώς και το δικαίωμα να υπο¬ 
γράφουν «Με εντολή Γ.Γ. Περιφέρειας». 

3. Την 16267/21.10.1999 απόφαση Γενικού Γραμματέα 
Π.Δ.Ε., περί ανασυγκρότησης ιδίων Νομικών Προσώπων 
στο Δήμο Πατρέων με την επωνυμία «1η Ενιαία Σχολική 
Επιτροπή και 13η Ενιαία Σχολική Επιτροπή Δήμου Πατρέ¬ 
ων και σύσταση νέου ιδίου Νομικού Προσώπου με την επω¬ 
νυμία 51η Ενιαία Σχολική Επιτροπή Δήμου Πατρέων Ν. 
Αχαΐας» που δημοσιεύτηκε στο ΦΕΚ2129/τ.Β'/8.12.1999. 

4. Την 847/2002 απόφαση του Δημοτικού Συμβουλίου 
Δήμου Πατρέων του Νομού μας με την οποία αποφασίζε- 


ται η τροποποίηση της σύστασης του ιδίου Νομικού Προ¬ 
σώπου με την επωνυμία «1η Ενιαία Σχολική Επιτροπή και 
13η Ενιαία Σχολική Επιτροπή Δήμου Πατρέων και σύστα¬ 
ση νέου ιδίου Νομικού Προσώπου με την επωνυμία 51η 
Ενιαία Σχολική Επιτροπή Δήμου Πατρέων Ν. Αχαΐας» του 
Δήμου Πατρέων Ν. Αχαΐας. 

5. Το γεγονός ότι μεταστεγάστηκε το 4ο Λύκειο σε νέο 
κτίριο, αποφασίζουμε: 

Α. Τροποποιούμε την 16267/21.10.1999 απόφαση Γενι¬ 
κού Γ ραμματέα Π.Δ.Ε., περί ανασυγκρότησης ιδίων Νομι¬ 
κών Προσώπων στο Δήμο Πατρέων με την επωνυμία « 1η 
Ενιαία Σχολική Επιτροπή και 13η Ενιαία Σχολική Επιτροπή 
Δήμου Πατρέων και σύσταση νέου ιδίου Νομικού Προσώ¬ 
που με την επωνυμία 51η Ενιαία Σχολική Επιτροπή Δήμου 
Πατρέων Ν. Αχαΐας» που δημοσιεύτηκε στο ΦΕΚ 2129/τ. 
Β78.12.1999, μόνο ως προς την παρ. Ια και για την «1η 
Ενιαία Σχολική Επιτροπή» λόγω μεταστέγασης του 4ου 
Λυκείου, σε «1η Ενιαία Σχολική Επιτροπή 5ου Γυμνασίου 
5ου Λυκείου, 4ου Γυμνασίου, Αθλητικού Γυμνασίου και 
Αθλητικού Λυκείου». 

Κατά τα λοιπά ισχύει η 16267/21.10.1999 απόφαση Γε¬ 
νικού Γ ραμματέα Π.Δ.Ε. 

Β. Συστήνουμε στο Δήμο Πατρέων ίδιο Νομικό Πρόσω¬ 
πο Δημοσίου Δικαίου με την επωνυμία «Σχολική Επιτροπή 
4ου Λυκείου» στο νομό Αχαΐας. 

ΣΚΟΠΟΣ: 

Ο σκοπός του Ν.Π.Δ.Δ. είναι: 

Α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

Β. Η εκτέλεση μικρών έργων για επισκευή και συντήρη¬ 
ση των διδακτηρίων. 

Γ. Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών 

εγκαταστάσεων. 

Δ. Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

ΔΙΟΙΚΗΣΗ 

Το Ν.Π.Δ.Δ. διοικείται από επταμελές (7) Διοικητικό 
Συμβούλιο που τα μέλη ορίζονται μαζί με τους αναπλη¬ 
ρωτές τους από το Δημοτικό Συμβούλιο και αποτελείται 
από α) το Δήμαρχο ή άλλο μέλος αιρετό ή μη που ορίζεται 
από αυτόν, ως πρόεδρο β) τον εκάστοτε Διευθυντή του 
4ου Λυκείου, με τον αναπληρωτή του γ) τον εκάστοτε εκ¬ 
πρόσωπο του συλλόγου γονέων και κηδεμόνων του 4ου 
Λυκείου Δήμου Πατρέων, με τον αναπληρωτή του, εφό¬ 
σον υπάρχει παρόμοιος σύλλογος και εάν δεν υπάρχει, 
από έναγονέα μαθητή του 4ου Λυκείου ή δημότη, δ) Τρεις 
(3) δημότες που έχουν ανάλογη επαγγελματική ή κοινω¬ 
νική δράση ή ειδικές γνώσεις ανάλογα με το σκοπό του 
Ν.Π.Δ.Δ. ε) Τον εκάστοτε εκπρόσωπο της Μαθητικής Κοι¬ 
νότητας. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΟΡΟΙ 

Οι πόροι του Ν.Π.Δ.Δ. είναι: 

- Η ετήσια επιχορήγηση του Δήμου Πατρέων. 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 

ΕΚΠΡΟΣΩΠΗΣΗ 

Το Ν.Π.Δ.Δ. εκπροσωπείται στα Δικαστήρια και σε κάθε 
δημόσια Αρχή, καθώς επίσης σε κάθε νομικό ή φυσικό 


πρόσωπο από τον Πρόεδρο του Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Πατρέων, το ύψος της οποίας δεν μπορεί να 
προβλεφθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 18 Φεβρουάριου 2003 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




